" O vezañ ma ' z on bet desket war ar skiantoù kalet e tamallan d ' ar reizhiadoù kentoc ' h eget d ' an dud " emezañ Eveltañ on . Setu sachet ma evezh war ar pezh a lavar diwar - benn ar Stock - Options : pouezus - dreist eo o roll er gevalaouriezh hervezañ . Hag eñ o kendelc ' her : Frankizourien eus Skol Chicago a ijinas anezho er bloavezhioù 70 evit lakaat renerien an embregerezhioù en tu gant ar gevrannerien . Abaoe penn kentañ ar gevalaouriezh ez eus bet tri strollad tud ouzh he lakaat da vont en - dro : ar re a bost o arc ' hant , ar re a embreger hag ar re a ra al labour . Stourm a raent o - tri etrezo da rannañ ar binvidigezh kenderc ' het . Met abaoe ma ' z eo kenlodek ar gevrannerien hag ar renerien emañ ar bec ' h war ar c ' hopridi . Ha paz eo aet gounit al labour war gresk , nebeutoc ' h eget hini ar c ' hevala e oa memestra . Setu Sarkozy o lavar e vo savet ul lezenn war rannañ ar gwerzh ouzhpennet .